CELEX: 32022D0864
Language: el
Date: 2022-05-24 00:00:00
Title: Απόφαση (ΕΕ) 2022/864 του Συμβουλίου της 24ης Μαΐου 2022 για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τους εξωτερικούς ελεγκτές της Lietuvos bankas

2.6.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 151/64
               
            
         ΑΠΟΦΑΣΗ (ΕΕ) 2022/864 ΤΟΥ ΣΥΜΒΟΥΛΙΟΥ
         της 24ης Μαΐου 2022
         για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τους εξωτερικούς ελεγκτές της Lietuvos bankas
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη το πρωτόκολλο αριθ. 4 για το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, και ιδίως το άρθρο 27 παράγραφος 1,
         Έχοντας υπόψη τη σύσταση της Ευρωπαϊκής Κεντρικής Τράπεζας της 29ης Μαρτίου 2022 προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Lietuvos bankas (ΕΚΤ/2022/15) (1),
         Εκτιμώντας τα ακόλουθα:
         
                     (1)
                  
                  
                     Οι λογαριασμοί της Ευρωπαϊκής Κεντρικής Τράπεζας (ΕΚΤ) και των εθνικών κεντρικών τραπεζών των κρατών μελών με νόμισμα το ευρώ πρέπει να ελέγχονται από ανεξάρτητους εξωτερικούς ελεγκτές τους οποίους υποδεικνύει το Διοικητικό Συμβούλιο της ΕΚΤ και εγκρίνει το Συμβούλιο της Ευρωπαϊκής Ένωσης.
                  
               
                     (2)
                  
                  
                     Η εντολή του τρέχοντος εξωτερικού ελεγκτή της Lietuvos bankas, της Ernst & Young Baltic UAB, έληξε μετά τον έλεγχο για το οικονομικό έτος 2021. Θα πρέπει, συνεπώς, να διοριστούν εξωτερικοί ελεγκτές από το οικονομικό έτος 2022.
                  
               
                     (3)
                  
                  
                     Η Lietuvos bankas επέλεξε την εταιρεία UAB ROSK Consulting ως εξωτερικό της ελεγκτή για τα οικονομικά έτη 2022 έως 2024.
                  
               
                     (4)
                  
                  
                     Το Διοικητικό Συμβούλιο της ΕΚΤ συνέστησε τον διορισμό της UAB ROSK Consulting ως εξωτερικού ελεγκτή της Lietuvos bankas για τα οικονομικά έτη 2022 έως 2024.
                  
               
                     (5)
                  
                  
                     Κατόπιν της σύστασης του Διοικητικού Συμβουλίου της ΕΚΤ, η απόφαση 1999/70/ΕΚ του Συμβουλίου (2) θα πρέπει να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Στο άρθρο 1 της απόφασης 1999/70/ΕΚ, η παράγραφος 19 αντικαθίσταται από το ακόλουθο κείμενο:
            
               
                  «19.   Εγκρίνεται ο διορισμός της UAB ROSK Consulting ως εξωτερικού ελεγκτή της Lietuvos bankas για τα οικονομικά έτη 2022 έως 2024.».
               
            
         
         
            Άρθρο 2
            Η παρούσα απόφαση παράγει αποτελέσματα την ημερομηνία της κοινοποίησής της.
         
         
            Άρθρο 3
            Η παρούσα απόφαση απευθύνεται στην Ευρωπαϊκή Κεντρική Τράπεζα.
         
         
            Βρυξέλλες, 24 Μαΐου 2022.
            
               
                  Για το Συμβούλιο
               
               
                  Ο Πρόεδρος
               
               B. LE MAIRE
            
         
         
            (1)  ΕΕ C 153 της 7.4.2022, σ. 7.
         
            (2)  Απόφαση 1999/70/ΕΚ του Συμβουλίου, της 25ης Ιανουαρίου 1999, σχετικά με τους εξωτερικούς ελεγκτές των εθνικών κεντρικών τραπεζών (ΕΕ L 22 της 29.1.1999, σ. 69).